Siseministrina oli Valujev Balti erikorra ja saksluse innuka­maid ja ühtlasi mõjukamaid kaitsjaid. Sellist tuge vajas Balti sakslus, eriti rüütelkonnad 60-ndate aastate algupoolel enam kui kunagi varemini. Vene natsionalistlik vool M. Katkoviga eesotsas  ründas üha suureneva innuga Balti erikorda ja nõudis selle hävi­tamiseks põhjalikke reforme. Need nõuded leidsid õige tugevat poolehoidu ka kõrgemais bürokraatlikes ringkonnis. Kui siin aga ei jõutud ulatuslikumate tegudeni ja konkreetsete projektideni, siis oli see põhjustatud asjaolust, et Peterburis oldi veel väga seo­tud Vene üldrelormidega, ja suurel määral sellest, et Valujevil õnnestus seda liikumist mõjukalt tõkestada.